Понуђач који учествује у поступку предметне јавне набавке, мора испунити додатне услове за учешће у поступку јавне набавке, дефинисане чл. 76. Закона, и то:

а) Понуђач мора имати у власништву или у државини два комби возила структуре 8+1 седишта.

Б) Понуђач мора имати најмање 2 ангажована возача, за пружање услуге превоза деце.

Уколико понуђач подноси понуду са подизвођачем, у складу са чланом 80. Закона, подизвођач мора да испуњава обавезне услове из члана 75. став 1. тачка 1) до 4) Закона и услов из члана 75. став 1. тачка 5) Закона, за део набавке који ће понуђач извршити преко подизвођача.

Уколико понуду подноси група понуђача, сваки понуђач из групе понуђача, мора да испуни обавезне услове из члана 75. став 1. тачка 1) до 4) Закона, а додатне услове испуњавају заједно.

Услов из члана 75. став 1. тачка 5) Закона, дужан је да испуни понуђач из групе понуђача којем је поверено извршење дела набавке за који је неопходна испуњеност тог услова.

*УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА*

Испуњеност обавезних и додатних услова за учешће у поступку предметне јавне набавке, у складу са чл. 77. став 4. Закона, понуђач доказује достављањем Изјаве (*Образац изјаве понуђача, саставни је део конкусне документације)* којом под пуном материјалном и кривичном одговорношћу потврђује да испуњава услове за учешће у поступку јавне набавке из чл. 75. Закона, дефинисане овом конкурсном документацијом.

*Испуњеност услова из* члана 76. Описаних у овој конкурсној документацији, понуђач доказује:

- достављањем фотокопије саобраћајне дозволе регистрованог возила

- достављањем фотокопије потврде о техничкој исправности возила или

 фотографије регистрационе налепнице или полисе осигурања

- достављањем фотокопије возачких дозвола

Изјава мора да буде потписана од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.

Понуђач је у обавези да достави потврду о референтним набавкама за период од претходне три године.Потврда треба да буде о извршеним услугама организованог комби превоза корисника са сметњама у развоју.